O nouă alertă în România privind măşti neconforme de protecţie pentru copii. Anunțul ANPC.
România a emis o nouă alertă prin sistemul RAPEX cu privire la măşti neconforme de protecţie pentru copii. Autoritatea Naţională pentru Protecţia Consumatorului (ANPC) făcut anunțul, vineri.
"Alertă transmisă de România prin Sistemul de alertă rapidă pentru produse nealimentare (RAPEX) pentru produsul mască de protecţie nemedicală, de unică folosinţă, cu 3 straturi pentru copii", a anunţat vineri ANPC.Conform informării trimise, produsul marca Disposable Children’s Mask, cu dimensiuni de 175/95 milimetri prezintă riscuri pentru sănătate."Produsul promovează un potenţial de protecţie împotriva particulelor virale, dar capacitatea sa de filtrare nu a fost certificată ca atare de către organismul european relevant. Prin urmare, este posibil ca produsul să nu îndeplinească cerinţele de sănătate şi siguranţă şi, prin urmare, poate să nu fie protejat în mod adecvat dacă nu este combinat cu măsuri suplimentare", au transmis reprezentanţii ANPC:Potrivit acestora, produsul nu este conform cu Regulamentul privind echipamentele individuale de protecţie şi cu standardul european relevant EN 149.